
Rīgā 2026. gada 19. maijā (prot. Nr. 28 17. §)
Grozījumi Ministru kabineta 2016. gada 12. aprīļa noteikumos Nr. 209 "Iekārtu elektrodrošības noteikumi"
Izdoti saskaņā ar likuma "Par atbilstības novērtēšanu" 7. panta pirmo un otro daļu
· 1. Izdarīt Ministru kabineta 2016. gada 12. aprīļa noteikumos Nr. 209 "Iekārtu elektrodrošības noteikumi" (Latvijas Vēstnesis, 2016, 72. nr.) šādus grozījumus:
· 1.1. aizstāt noteikumu tekstā vārdus "būtiskās prasības" (attiecīgā locījumā) ar vārdiem "būtiskās drošuma prasības" (attiecīgā locījumā);
· 1.2. papildināt noteikumus ar 2.12. un 2.13. apakšpunktu šādā redakcijā:
· "2.12. krīzē būtiskas preces – Eiropas Parlamenta un Padomes 2024. gada 9. oktobra Regulas Nr. 2024/2747, ar ko izveido pasākumu satvaru saistībā ar iekšējā tirgus ārkārtas situāciju un iekšējā tirgus noturību un groza Padomes Regulu (EK) Nr. 2679/98 (Iekšējā tirgus ārkārtas situācijas un noturības akts) (turpmāk – regula Nr. 2024/2747), 3. panta 6. punktā definētās preces;

· 2.13. iekšējā tirgus ārkārtas situācijas režīms – regulas Nr. 2024/2747 3. panta 3. punktā definētais režīms.";
· 1.3. aizstāt 8.1. apakšpunktā vārdus "drošuma prasībām" ar vārdiem "būtiskām drošuma prasībām";
· 1.4. papildināt noteikumus aiz 3. nodaļas nosaukuma ar jaunu 3.1. apakšnodaļas nosaukumu šādā redakcijā:
· "3.1. Vispārīgie pienākumi";
· 1.5. izteikt līdzšinējo 3.1. apakšnodaļas nosaukumu šādā redakcijā:
· "3.1.1 Ražotāja pienākumi";
· 1.6. izteikt 67.7. apakšpunktu šādā redakcijā:
· "67.7. nav izpildīta kāda cita šo noteikumu 3.1.1 un 3.3. apakšnodaļā minētā administratīva rakstura prasība.";
· 1.7. papildināt noteikumus ar 8.1 nodaļu šādā redakcijā:
· "8.1 Atbilstības prezumpcija un tirgus uzraudzība iekārtām, kas atzītas par krīzē būtiskām precēm
·  

· 76.1 Iekārtas, kuras Eiropas Komisija īstenošanas aktos atzinusi par krīzē būtiskām precēm, norādot piemērojamos standartus vai kopējas specifikācijas, atbilst šo noteikumu būtiskajām drošuma prasībām, uz kurām attiecas šie standarti, kopējās specifikācijas vai to daļas. Nākamajā dienā pēc iekšējā tirgus ārkārtas situācijas režīmā izbeigšanās vai deaktivizēšanas ražotājiem vairs nav tiesību paļauties uz atbilstības prezumpciju, ko nodrošina Eiropas Komisijas īstenošanas aktos norādītie standarti vai kopējās specifikācijas.
· 76.2 Ja vien nav pietiekama iemesla uzskatīt, ka tirgū laistās iekārtas, uz kurām attiecas un kuras atbilst šo noteikumu 76.1 punktā minētajiem standartiem vai kopējām specifikācijām, rada risku cilvēku veselībai vai drošībai, tās atzīst par atbilstošām šo noteikumu būtiskajām drošuma prasībām pēc iekšējā tirgus ārkārtas situācijas režīma izbeigšanās vai deaktivizēšanas.
· 76.3 Tirgus uzraudzības iestādes prioritāri uzrauga tās iekārtas, kuras atzītas par krīzē būtisku preci.";
· 1.8. izteikt informatīvo atsauci uz Eiropas Savienības direktīvām šādā redakcijā:
· "Informatīva atsauce uz Eiropas Savienības direktīvām
·  Noteikumos iekļautas tiesību normas, kas izriet no:

· 1) Eiropas Parlamenta un Padomes 2014. gada 16. februāra Direktīvas 2014/35/ES par dalībvalstu tiesību aktu saskaņošanu attiecībā uz tādu elektroiekārtu pieejamību tirgū, kas paredzētas lietošanai noteiktās sprieguma robežās;

· 2) Eiropas Parlamenta un Padomes 2024. gada 9. oktobra Direktīvas 2024/2749, ar ko groza Direktīvas 2000/14/EK, 2006/42/EK, 2010/35/ES, 2014/29/ES, 2014/30/ES, 2014/33/ES, 2014/34/ES, 2014/35/ES, 2014/53/ES un 2014/68/ES attiecībā uz iekšējā tirgus ārkārtas situācijas izraisītām atbilstības novērtēšanas, atbilstības prezumpcijas, kopēju specifikāciju pieņemšanas un tirgus uzraudzības ārkārtas procedūrām."
· 2. Noteikumi stājas spēkā 2026. gada 30. maijā.

